作者：徐伸
词牌/韵律：转调二郎神・二郎神

paragraphs: 闷来弹雀，又搅破、一帘花影。
谩试著春衫，还思纤手，熏彻金炉烬冷。
动是愁多如何向，但怪得、新来多病。
想旧日沈腰，而今潘鬓，不堪临镜。
重省。
别时泪滴，罗衣犹凝。
料为我厌厌，日高慵起，长托春酲未醒。
雁翼不来，马蹄轻驻，门闭一庭芳景。
空伫立，尽日阑干倚遍，昼长人静。